یئنی نوع کروناویروس‌دان ایندییه‌دک حیاتینی ایتیرنلرین سایی 315 مینی کئچیب. معلوماتا گؤره، ویروسا یولوخان‌لارین عمومی سایی 4 میلیون 770 مینی، ساغالان‌لارین سایی دا 1 میلیون 845 مینی اؤتوب.
ایندییه‌دک دؤرد نفرین اپیدمی سبیندن حیاتینی ایتیردیگی قوزیی قیبریس تورک جمهوریتینده گون عرضینده ویروسا یولوخان اولماییب.اؤلکه ده ان سون آوریلین 17-ده ویروسا یولوخما فاکتی قئیده آلینمیشدی.
چین-ده یئنی نوع کروناویروسون یئنی‌دن یاییلدیغی بؤلگه لردکی آلتی رسمی شخص وظیفه دن کنارلاشدیریلیب. معلوماتا اساسن، اؤلکه‌ده ایندییه‌دک ویروس سببیندن 4 مین 633 نفر وفات ائدیب.
غزه زولاغیندا یئنی نوع کروناویروس اپیدمیسی سببیندن ایکی آیدیر باغلی اولان مسجیدلرین جمعه و بایرام نمازلاری ایله علاقه دار آچیلماسینا قرار وئریلیب. فیلیسطین ساغلیق ناظیرلیگی غزه زولاغیندا 20 نفرین ویروسا یولوخدوغونو قئید ائدیب. بونلاردان 16-نین ساغالدیغی، 4-نون ده وضعیتی‌نین ایستابیل اولدوغو بیلدیریلیب.
باتی افریقا اؤلکه‌سی اولان ماداگاسکار-دا کروناویروس‌دان ایلک اؤلوم فاکتی قئیده آلینیب. اؤلکه‌ده ویروسا یولوخان‌لارین سایی 24 آرتا‌راق 189-ا، ساغالان‌لارین سایی دا 114-ا یوکسلیب. معلوماتا اساسن، اؤلکه‌ده فوق العاده وضعیت رژیمی‌نین مودتی اوزادیلیب.
